Kevin Costner

Kevinas Maiklas Kostneris (; g. 1955 m. sausio 18 d.) – JAV aktorius, dainininkas, muzikantas, prodiuseris ir kino režisierius. Jis pelnė du Oskarus, tris Auksinius gaublius ir vieną Emmy, buvo nominuotas trims BAFTA apdovanojimams. Tarp žymiausių Kostnerio filmų yra „Neliečiamieji“, „Bull Durham“, „Svajonių laukas“, „Šokis su vilkais“, „JFK“, „Robinas Hudas – vagių karalius“ ir „Sargybinis“.

Jis taip pat pelnė Primetime Emmy, Auksinio gaublio ir Ekrano aktorių gildijos apdovanojimus už vaidmenį televizijos mini seriale „Hatfields & McCoys“.

 Biografija 
Gimė Linvude, Kalifornijoje. Yra jauniausias iš trijų sūnų (vidurinysis mirė gimdymo metu). Jo motina, Sharon Rae, buvo socialinė darbuotoja, tėvas, William Costner, buvo elektrikas.Todd Keith, Kevin Costner: The Unauthorized Biography, Ikonprint Publishers: Southwark, London (1991) Vaikystėje dėl dažnos tėvo darbovietės kaitos augo įvairiose Kalifornijos vietose.

Kostneris kine debiutavo 8-ąjį XX a. dešimtmetį. Pripažinimo susilaukė 1987 m., atlikęs federalinio agento Elioto Neso vaidmenį filme „Neliečiamieji“ ir pagrindinę rolę trileryje „No Way Out“.Teigta laidos Inside the Actors Studio metu, 2001 Savo, kaip A klasės aktoriaus, statusą įtvirtino beisbolo tematikos filmuose, kaip kad „Bull Durham“ (1988 m.) ir „Svajonių laukas“ (1989 m.). Dar didesnio pasisekimo Kostneris sulaukė pasirodžius jo filmui „Šokis su vilkais“. Jis ne tik jame vaidino, bet ir režisavo bei buvo vienas iš prodiuserių. Filmas buvo nominuotas 12 Oskaro apdovanojimų, septynis iš jų laimėjo, įkaitant du (geriausias režisierius ir geriausias filmas), kurie atiteko jam pačiam.

Vėliau Kostneris vaidino filmuose „Robinas Hudas – vagių karalius“ (1991 m.), „JFK“ (1991 m.), „Sargybinis“ (1992 m.), Klinto Istvudo „Tobulas pasaulis“ (1993 m.). Visi iš jų susilaukė tiek didžiulės komercinės sėkmės, tiek kritikų pripažinimo. Vėliau Kostneris dar kartą pabandė išmėginti jėgas režisūroje su filmais „Vandens pasaulis“ (1995 m.) ir „Laiškanešys“ (1997 m.), kurie abu plačiai kritikų pripažįstami finansine ir menine nesėkme. „Laiškanešys“ susilaukė prastesnių pasekmių, filmas pelnė net penkias Auksines avietes, įskaitant blogiausio filmo, blogiausio aktoriaus ir blogiausio režisieriaus kategorijose.

 Filmografija 
 1979: Malibu Hot Summer
 1982: Chasing Dreams
 1982: Night Shift
 1982: Frances
 1983: Stacy’s Knights
 1983: Table for Five
 1983: The Big Chill
 1983: Testament
 1984: The Gunrunner
 1985: Fandango
 1985: Silverado
 1985: American Flyers
 1985: Amazing Stories
 1986: Shadows Run Black
 1987: Neliečiamieji
 1987: No Way Out
 1988: Bull Durham
 1989: Svajonių laukas
 1989: Revenge
 1990: Šokis su vilkais
 1991: Madonna: Truth or Dare
 1991: Robin Hood: Prince of Thieves
 1991: JFK
 1992: Amazing Stories: Book One
 1992: Oliver Stone: Inside Out
 1992: The Bodyguard
 1993: Tobulas pasaulis 1994: A Century of Cinema
 1994: Wyatt Earp
 1995: The War
 1995: Vandens pasaulis
 1996: Tin Cup
 1997: Sean Connery, An Intimate Portrait
 1997: Laiškanešys
 1999: Message in a Bottle
 1999: For Love of the Game
 1999: Play It to the Bone
 2000: Thirteen Days
 2001: 3000 Miles to Graceland
 2001: Road to Graceland
 2002: Laumžirgis
 2003: Open Range
 2005: The Upside of Anger
 2005: Rumor Has It…
 2006: The Guardian
 2007: Mr. Brooks
 2008: Swing Vote
 2009: The New Daughter
 2010: The Company Men
 2012: Hatfields & McCoys
 2013: Man of Steel
 2014: Draft day

 Išnašos 

 Nuorodos 



Kategorija:JAV aktoriai
Kategorija:JAV kino režisieriai
Kategorija:JAV dainininkai
Kategorija:Kantri atlikėjai